हाजोंग लोग

हाजोंग (Hajong) भारतीय उपमहाद्वीप में बसने वाला एक समुदाय है। अधिकांश हाजोंग भारत के पूर्वोत्तर राज्यों में बसते हैं और इनकी छोटी आबादी बांग्लादेश के उत्तरी भाग में भी बसी हुई है। भारत में इस समुदाय को अनुसूचित जनजाति का दर्जा प्राप्त है। हाजोंग अधिकतर हिन्दू धर्म के अनुयायी हैं।

व्यवसाय 
अधिकतर हाजोंग कृषि में लगे हुए हैं और इनमें से अधिकांश चावल की खेती करते हैं।

हाजोंग जनजातियों के वंश 
हाजोंग लोगों के मुख्य पांच वंश हैं। इन्हें हाजोंग भाषा में निकनी कहते हैं। समान वंश में विवाह वर्जित होते हैं। वंश से वंश की संस्कृति व रीति-रिवाजों में थोड़े-थोड़े अन्तर एवं भिन्नता होती हैं। ये निकनी (वंश) इस प्रकार हैं:

 कोरेबाडी
 दोस्किना
 सु-सुंग्या
 बाडोहजारी
 मेश्पार्या

धर्म 
हाजोंग हिन्दू ही होते हैं और हिन्दू संस्कारों एवं रीति-रिवाजों का पालन करते हैं। इनके हिन्दूकरण का समय ज्ञात नहीं है। हाजोंग लोगों में जीववाद मी मान्यता होती है।

जातीय इतिहास 
कई हाजोंग का मानना है कि उनका मूल निवास कामरूप के हाजो क्षेत्र में था। "हाजोंग" शब्द का अर्थ "हाजो की संतान" बताया जाता है।

इन्हें भी देखें 
 हाजो

संदर्भ 

भारत की मानव जातियाँ
भारत की जनजातियाँ
बांग्लादेश की मानव जातियाँ